Úradný vestník L 336 , 23/12/2003 S. 0029 - 0030



Nariadenie Komisie (ES) č. 2271/2003 z 22. decembra 2003, ktorým sa pre rok 2004 otvárajú colné kvóty na dovoz určitých výrobkov pôvodom z Rumunska do Európskeho spoločenstva KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3448/93 zo 6. decembra 1993, ktorým sa stanovujú obchodné dojednania uplatniteľné na určité tovary, ktoré sú výsledkom spracovania poľnohospodárskych výrobkov [1], najmä na jeho článok 7 ods. 2, so zreteľom na rozhodnutie Rady 98/626/ES z 5. októbra 1998 o uzatvorení protokolu, ktorý upravuje obchodné hľadiská Európskej dohody medzi Európskymi spoločenstvami a členskými štátmi na jednej strane a Rumunskom na druhej strane, pri zohľadnení pristúpenia Rakúskej republiky, Fínskej republiky a Švédskeho kráľovstva k Európskej únii a výsledkov Uruguajského kola, vrátane zlepšení existujúceho preferenčného režimu [2], najmä na jeho článok 2 ods. 1, keďže: (1) Protokol 3 o obchode so spracovanými poľnohospodárskymi výrobkami k Európskej dohode s Rumunskom, naposledy zmenený a doplnený protokolom, ktorý upravuje túto dohodu, ustanovuje udelenie ročných colných kvót pre dovozy výrobkov pôvodom z Rumunska. Tieto kvóty by sa mali otvoriť pre rok 2004. (2) Nariadenie Komisie (EHS) č. 2454/93 z 2. júla 1993 o zavedení opatrení pre vykonávanie nariadenia Rady (EHS) č. 2913/92 ustanovujúceho Colný kódex spoločenstva [3] stanovuje pravidlá pre správu colných kvót. Je potrebné ustanoviť, že colné kvóty otvorené týmto nariadením sa majú spravovať v súlade s týmito pravidlami. (3) Opatrenia ustanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodovania so spracovanými poľnohospodárskymi výrobkami nevymenovanými v prílohe I, PRIJALA TOTO NARIADENIE: Článok 1 Ročné kvóty pre výrobky pôvodom z Rumunska vymenované v prílohe sú od 1. januára 2004 do 31. decembra 2004 otvorené podľa podmienok stanovených v tomto dokumente. Článok 2 Colné kvóty spoločenstva uvedené v článku 1 spravuje Komisia v súlade s ustanoveniami článkov 308a, 308b a 308c nariadenia (EHS) č. 2454/93. Článok 3 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskej únie. Bude sa uplatňovať s účinnosťou od 1. januára 2004. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 22. decembra 2003 Za Komisiu Erkki Liikanen člen Komisie [1] Ú. v. ES L 318, 20.12.1993, s. 18. Nariadenie naposledy zmenené a doplnené nariadením (ES) č. 2580/2000 (Ú. v. ES L 298, 25.11.2000, s. 5). [2] Ú. v. ES L 301, 11.11.1998, s. 1. [3] Ú. v. ES L 253, 11.10.1993, s. 1. Nariadenie naposledy zmenené a doplnené nariadením (ES) č. 1335/2003 (Ú. v. ES L 187, 26.7.2003, s. 16). -------------------------------------------------- PRÍLOHA Poradové číslo | Číselný znak KN | Opis | Kvóta pre rok 2004 (v tonách) | Uplatniteľná colná sadzba | 09.5431 | ex1704 | Cukrovinky (vrátane bielej čokolády), bez obsahu kakaa, s výnimkou výťažku zo sladkého drievka s obsahom viac ako 10 % hmotnostných sacharózy, ale bez obsahu ostatných pridaných látok, na ktoré sa vzťahuje číselný znak KN 17049010 | 2100 | 0 + RAC | 09.5433 | ex1806 | Čokoláda a ostatné potravinové prípravky s obsahom kakaa, iné ako tie, na ktoré sa vzťahuje číselný znak KN 18061015 alebo 18062070 | 1500 | 0 + RAC | 09.5435 | ex1902 | Cestoviny, tiež varené alebo plnené alebo inak pripravené, s výnimkou plnených cestovín, na ktoré sa vzťahujú číselné znaky KN 19022010 a 19022030, kuskus, tiež pripravený | 600 | 0 + RAC | 09.5437 | ex1904 | Pripravené potraviny získané napučaním alebo pražením obilia alebo obilných produktov (napríklad kukuričné vločky – corn flakes); obilie (iné ako kukurica) v zrnách alebo vo forme vločiek alebo inak spracované zrno (okrem hrubej a hladkej múky), predvarené alebo inak pripravené, inde neuvedené alebo nezahrnuté, s výnimkou výrobkov, na ktoré sa vzťahuje číselný znak KN 19042010 | 438 | 0 + RAC | 09.5439 | 1905 | Chlieb, zákusky, koláče, sušienky a ostatné pekárske výrobky, obsahujúce alebo neobsahujúce kakao; hostie, prázdne oblátkové kapsule vhodné na farmaceutické použitie, oblátky, sušené cesto z múky alebo škrobu a podobné výrobky | 1875 | 0 + RAC | 09.5441 | 21013019 | Pražené náhradky kávy | 163 | 0 + RAC | 21013099 | Výťažky, esencie a koncentráty z náhradok kávy, s výnimkou tých, ktoré sú z praženej čakanky | 09.5443 | 210500 | Zmrzlina a ostatné podobné jedlé výrobky, s obsahom kakaa alebo bez neho | 114 | 0 + RAC | 09.5445 | 0405201004052030 | Mliečne nátierky s hmotnostným obsahom tuku najmenej 39 %, ale najviac 75 % | 1050 | 0 + RAC | ex2106 | Potravinové prípravky, inde neuvedené ani nezahrnuté, iné ako tie, na ktoré sa vzťahujú číselné znaky KN 21061020, 21069020 a 21069092 a iné ako ochutené alebo prifarbené cukrové sirupy | ex330210 | Zmesi vonných látok a zmesi (vrátane alkoholických roztokov) na základe jednej alebo niekoľkých týchto látok, druhov používaných v odvetviach výroby nápojov | 33021029 | Ostatné | 09.5447 | 220290912202909522029099 | Nealkoholické nápoje, okrem ovocných a zeleninových štiav patriacich pod číselných znak KN 2009, obsahujúce výrobky patriace pod číselné znaky KN 0401 až 0404 alebo tuk získaný z výrobkov patriacich pod číselné znaky KN 0401 až 0404 | 100 | 0 + RAC | --------------------------------------------------